L-għalliema jingħataw ħinijiet preċiżi ta' kemm għandhom jagħtu homework lill-istudenti Dalgħodu ġiet imedija l-politika tal- homework, bil-għan li t-tfal ma jqattgħux ħin “esaġerat,” jaħdmu fuq ix-xogħol mogħti mill-għalliema wara l-iskola. L-għan tal-politika hu li jkunu stabbiliti ħinijiet ta’ kemm it-tfal għandhom idumu jagħmlu l- homework. Il-ħinijiet huma dawn: Waqt it-tnedija, li saret fl-iskola primarja tan-Naxxar, uħud mit-tfal ingħataw iċ-ċans li jiddiskutu u jgħidu x’inhi l-viżjoni tagħhom mal-Ministru Evarist Bartolo. Kien hemm minn qabel li l- homework huwa importanti, iżda oħrajn jippreferu jistudjaw jew jaqraw milli jagħmlu l- homework . Kien hemm uħud li qalu li ħafna homework ma jħallilhomx biżżejjed ċans biex jagħmlu affarijiet oħra li jħobbu. Min-naħa tiegħu l-Ministru tkellem dwar l-importanza tal-ħin liberu u li l-istudenti jkollhom ċans jagħmlu dawk l-affarijiet li jħobbu. Qabel ma kienet imnedija l-politika, saret riċerka fost l-għalliema, il-ġenituri u l-istudenti u l-esperjenzi tagħhom. L-għan huwa li jinħoloq bilanċ bejn l-istudju u l-ħin liberu. “Inqas homework ma għandux ifisser aktar televixin jew video games ,” saħaq il-Ministru waqt li tkellem fuq l-importanza tal-attivitajiet diversi u anke l-qari. Preżenti kien hemm ukoll is-Segretarju Parlamentari għaż-Żgħażagħ, Clifton Grima.